Likumprojekts

**Grozījumi Elektronisko plašsaziņas līdzekļu likumā**

Izdarīt [Elektronisko plašsaziņas līdzekļu likumā](http://likumi.lv/ta/id/214039-elektronisko-plassazinas-lidzeklu-likums) (Latvijas Vēstnesis, 2010, 118. nr.; 2011, 103., 144. nr.; 2012, 166. nr.; 2013, 40., 46., 61., 87., 234. nr.; 2014, 92., 225. nr.; 2015, 251., 2. nr.; 2016, 111. nr.) šādus grozījumus:

 1. Papildināt  2. panta pirmo daļu pēc vārda "noteikumus" ar vārdiem "kā arī citu tiesību subjektu darbību šajā likumā noteiktajos gadījumos".

 2. Papildināt likumu ar III2 nodaļu šādā redakcijā:

"**III2 nodaļa. Ierobežojumi attiecībā uz audiovizuālo programmu retranslāciju bez retranslācijas atļaujas**

**21.7pants. Lēmums par audiovizuālo programmu retranslācijas ierobežošanu, ja nav saņemta retranslācijas atļauja**

Ja Nacionālā elektronisko plašsaziņas līdzekļu padome konstatē, ka Latvijā tiek veikta audiovizuālo programmu retranslācija bez retranslācijas atļaujas, Padome pieņem lēmumu, ar kuru uzliek tiesisko pienākumu 15 dienu laikā pārtraukt audiovizuālo programmu retranslāciju.

**21.8pants. Rīcība pēc lēmuma pieņemšanas par audiovizuālo programmu retranslācijas ierobežošanu**

Ja Padomes noteiktajā termiņā retranslācija netiek pārtraukta vai ar Padomi netiek panākta vienošanās par termiņa pagarināšanu, lai saņemtu retranslācijas atļauju, Padome īsteno uzraudzības iestādes funkcijas Informācijas sabiedrības pakalpojumu likuma izpratnē un veic citas normatīvajos aktos paredzētās darbības."

3. Papildināt 60. panta pirmo daļu ar 8.1 punktu šādā redakcijā:

"81) atbilstoši kompetencei īsteno uzraudzības iestādes funkcijas Informācijas sabiedrības pakalpojumu likuma izpratnē;".

Likums stājas spēkā 2017. gada 1. janvārī.

Kultūras ministre

Dace Melbārde